…………. sz. napirend

Előterjesztve: a Közoktatási, Közművelődési,Sport és Informatikai Bizottsághoz

**E L Ő T E R J E S Z T É S**

**a Képviselő-testület 2019. március 28-ai rendes ülésére**

**Tárgy**: Tulajdonosi vélemény intézményi átszervezésről

Készítette: ……………………………….. Ötvös Zoltán Intézményirányítási Osztály

vezetője

Egyeztetve: ………………………………. Dankó Virág alpolgármester

Látta: ……………………………………… dr. Szalai Tibor jegyző

………………………………………..dr. Murai Renáta jegyzői igazgató

**A napirend tárgyalása zárt ülést nem igényel.**

**Tisztelt Képviselő-testület!**

A nemzeti köznevelésrőlszóló 2011. évi CXC. törvény (továbbiakban: Nkt.) 4. §. 11. pontja szerint intézményátszervezés minden olyan fenntartói döntés, amely az intézmény szakmai alapdokumentumának a 21. § (3) bekezdés c)-j) pontjában felsoroltak bármelyikének módosításával jár.   
Az Nkt. 84. § (7) bekezdés (d) pontja értelmében a fenntartó legkésőbb a módosítás tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban.

A fenntartónak döntése előtt ki kell kérnie  a vagyonkezelésében levő ingatlan tulajdonos önkormányzatának véleményét.

A Közép-Budai Tankerületi Központ igazgatója levélben kereste meg Önkormányzatunkat annak érdekében, hogy az Nkt. előírásainak megfelelően a Klebelsberg Kuno Általános Iskola és Gimnázium átszervezéséről a Képviselő-testület véleményezési jogkörében alakítsa ki állásfoglalását.

**Klebelsberg Kuno Általános Iskola és Gimnázium** szakmai alapdokumentumában a következő változtatás történne:

* ***Gimnáziumi nevelés oktatás bővül: évfolyamonként egy osztály Gyermekek Háza Alternatív Gimnázium kerettanterve szerint tanuló osztály (5 évfolyamos, nyelvi előkészítővel induló, osztályonként maximum 3 SNI-s tanulóval).***
* ***Maximális létszám növelése 890-ről 970 főre.***

Tájékoztatásul az Igazgató asszony leírta, hogy az EMMI minisztere 2018. július 13-án kelt 34519-6/2018/KOZNEVTART számú határozatában a Gyermekek Háza Alternatív Gimnázium kerettantervét engedélyezte, ami alapján az osztály szervezése megkezdődött. Az intézmény jelenleg 934 tanulóval működik, ami már meghaladja az engedélyezett maximális létszámot, a 2019/20-as tanévtől pedig a gimnáziumi osztály létszámával is bővülni fog.

A Közoktatási, Közművelődési, Sport és Informatikai Bizottság a véleményét a Képviselő-testületi ülésen ismerteti.

A fentiek alapján kérem a tisztelt Képviselő-testületet a határozati javaslat elfogadására!

**H a t á r o z a t i j a v a s l a t**

A Képviselő-testület a Klebelsberg Kuno Általános Iskola és Gimnázium - a nemzeti köznevelésről szóló 2011. évi CXC. törvény 4.§ 11. pontja szerinti - átszervezésével kapcsolatban az alábbi véleményt alakította ki:

„Indokoltnak tartja a Klebelsberg Kuno Általános Iskola és Gimnáziumban a maximális engedélyezett létszám 890-ről 970 főre történő növelését, mivel a gimnáziumi nevelés- oktatás bővül egy, a Gyermekek Háza Alternatív Gimnázium kerettanterve szerint tanuló osztállyal. A Gyermekek Háza Alternatív Gimnázium kerettanterv szerinti osztály indításához a Közép-Budai Tankerületi Központ rendelkezik miniszteri engedéllyel. ”

Felkéri a Polgármestert, hogy a tulajdonos Önkormányzat véleményét a Közép-Budai Tankerületi Központhoz juttassa el.

**Felelős:** polgármester

**Határidő:** 2019. március 31.

*A határozati javaslat elfogadásához egyszerű többségű szavazati arány szükséges.*

Budapest, 2019. március 13.

**Dr. Láng Zsolt**

**Polgármester**